kardosdrur/scandi-wiki huggingface dataset:
Portal (flertydig)

Portal har flere betydninger:
 Portal – arkitektur
 Internetportal – et websted der fungerer som indgangsside
 Portal (computerspil) – et computerspil udviklet af Valve

Se også
 Portal:Portaler – Wikipedias Portal-forside
Carl Frederik Balslev

Carl Frederik Balslev (født 10. januar 1805 i Haarslev Præstegård på Fyn, død 11. marts 1895 i Ribe), var en dansk teolog, biskop over Ribe Stift fra 1867 til sin død.

Han blev født i Haarslev Præstegård på Fyn, hvor hans fader Rasmus Balslev var præst.

Uddannelse 
Efter at have modtaget undervisning i hjemmet kom han 1817 i Odense Katedralskole, fra hvilken han 1822 blev dimitteret til universitetet.

I 1827 underkastede han sig den teologiske embedsprøve, og efter denne blev han endnu seks år i hovedstaden, sysselsat med lærergerning. 1833 blev han kaldet til sognepræst for Vejerslev og Blidstrup på Mors, og samme år ægtede han Ulrikke Christine Boesen, datter af justitsråd og kontorchef i Rentekammeret Johannes Boesen. To år efter hendes død, i året 1839, giftede han sig med hendes søster, Louise Eleonore Boesen, som døde 1850.

Lærebøger 
Til brug for sine børn som han selv underviste, udarbejdede han en kort fremstilling af den bibelske historie, der under titlen Bibelhistorie tillige med lidet af Kirkens Historie efter Apostlenes Dage, til Brug for Almueskoler udkom i året 1844. Den blev autoriseret til brug i almueskolen og ved konfirmationsforberedelsen og fandt derfor stor udbredelse; i 1886 forelå den i oplag nummer 86.

1849 udkom hans Luthers Katekismus med en kort Forklaring. En Lærebog for den ukonfirmerede Ungdom. Også denne bog blev autoriseret til skolebrug, og fortrængte efterhånden Balles Lærebog; i 1886 forelå den i oplag nummer 126.

1850 blev Balslev kaldet til sognepræst ved Domkirken i Ribe og stiftsprovst, og som sådan ægtede han 1853 sin tredje hustru, Maria Elise Hansen, datter af konstitueret superintendent for Nordslesvig, Jep Hansen, sognepræst i Hjordkær.

1860 kaldtes han til sognepræst for Nørre Broby og 29. marts 1867 til biskop over Ribe Stift. I 1878 blev han udnævnt til Kommandør af Dannebrog af 1. grad, og da han højtideligholdt sin jubeldag som præst den 27. marts 1883, meddelte det teologiske fakultet ham den teologiske doktorgrad honoris causa. Han døde 11. marts 1895.

I Ribe Domkirke hænger et portræt udført af Hans Christian Jensen.

 Thomas Hansen Erslew: Forfatter-Lexicon
 Selvbiografi i Indbydelsesskrivelse til Københavns Universitets Fest for Kirkens Reformation i 1883.
 Fredrik Nielsen, 1846–1907, kirkehistoriker og biskop over Aarhus Stift

Om lærebøger 
 Erik Pontoppidan, hvis katekismusforklaring fra 1737, Sandhed til Gudfrygtighed i 1794 blev afløst af Balles Lærebog
 Nicolai Edinger Balle, hvis lærebog efterhånden i tiden efter 1849 blev fortrængt af Balslevs Luthers Katekismus med en kort Forklaring. ...

Noter 

 Denne artikel bygger på Fredrik Nielsens Biografi i 1. udgave af Dansk biografisk leksikon, tillige omfattende Norge for tidsrummet 1537–1814, Udgivet af C.F. Bricka, 19 bd, Gyldendal, 1887–1905

Danskere i 1800-tallet
Biskopper over Ribe Stift
Personer fra Fyn
Kommandører af 1. grad af Dannebrog
Personer i Dansk Biografisk Leksikon
Æresdoktorer ved Københavns Universitet
Visual kei

Visual kei er en musikalsk og designmæssig  stilart der blev populær i 1980'erne i Japan. På trods af at visual kei ikke er en musikgenre i sig selv, er den knyttet til musik, da den er en måde for musikere at udtrykke sig på. Den er ikke forbundet med nogen bestemte genrer, men den er mest set indenfor rock og metal. Stilen er meget løst defineret, og indeholder tøjstile der minder om for eksempel glam, goth og punk. Udøvere af visual kei går ofte i kjoler og andet feminint eller androgynt tøj, har overdrevne frisurer i unaturlige farver, og bærer tung feminin makeup, på trods af at hovedparten af dem er mænd. Det japanske band X Japan populariserede stilen i 1980'erne, og derefter er den blevet en mainstream del af den japanske ungdomskultur. 
Visual kei bands starter oftest ud som indie bands, og dropper ofte deres visual kei stil når de bliver populære, for at kunne henvende sig til et større publikum. Eksempler på dette er Dir en grey og Luna Sea.

Liste over visual kei bands 

 Alice Nine
 An Cafe
 Ayabie
 D
 D'espairs Ray
 Dir en grey (tidligere VK)
 Eve of Destiny
 girugämesh
 hide
 Luna Sea
 Miyavi
 LM.C 
 Onmyouza
 Raphael
 SuG
 The Gazette (band)
 X Japan (disbanded)
 Boon Ishihito/Eusebio
 Seremedy/Yohio
 Malice Mizer
Gladys Bouvier

Gladys Bouvier er en gammel figur i tegneserien Simpsons, som er Marges tante og som var ejeren af Jub-Jub.

Figurer i The Simpsons
Gruppesex

Gruppesex betegner seksuelt samvær mellem mere end to personer på samme tid. Gruppesex eksisterer ikke kun blandt mennesker men også blandt andre arter i dyreriget, f.eks. bighornfår og bonoboer.

Gruppesex forekommer blandt folk af alle seksuelle orienteringer og køn.

Eksterne henvisninger 

Parafili
Sexologi
Advarselstrekant

En advarselstrekant er et trekantet færdselsskilt, hvis sider har brede røde reflekser. Det skal sættes op for at advare andre trafikanter mod et køretøj, som efter et færdselsuheld, motorfejl eller anden særlig grund er standset, så det er til fare eller ulempe for færdslen. 

I Danmark har man, ved uheld eller andre nødstop, pligt til at opsætte en advarselstrekant med front mod færdselsretningen mindst 50 meter, på motorvej dog mindst 100 meter, før det standsede køretøj.

Det er i Danmark ikke lovpligtigt at have en advarselstrekant liggende i bilen, men er uheldet ude, så er det lovpligtigt at bruge advarselstrekanten.

Referencer 

Brand- og redningsudstyr
Færdselsregler
Biltilbehør
Lavinesonde

En lavinesonde er en "søgepind" som man bruger, når man søger efter kroppe eller genstande, der er forsvundet i sneen, eksempelvis ved laviner. Pinden er bygget af aluminium og er sammenklappelig i stil med en teltstang. Sammenklappet er længden ca. 40 cm og ca. 4 m udfoldet.

Da den er bygget i aluminium er det nemt at mærke, om det er klippe, is eller en krop man støder på. Normalt danner man kæder af mennesker til at afdække lavinen så hurtigt som muligt. Her vil alle så være udstyrede med en sonde, som man strategisk prikker i sneen med.

Sonden er en del af offpistens abc udstyr (lavinesonde, lavinebipper og skovl).

Brand- og redningsudstyr
Laviner
Tryghed
Aquarium

Aquarium er Aquas debutalbum, som blev udgivet i Danmark den 26. marts 1997. Albummet indeholder megahittet "Barbie Girl", som var med til at gøre dem verdenskendte på rekord tid. Det solgte eksemplarer 250.000 i Danmark i 1997, hvilket gjorde det til det bedst sælgende album dette år. I Danmark havde albummet i 2007 rundet 420.000 solgte eksemplarer, hvilket gør det til det tredje mest solgte album i Danmark nogensinde. Dette er kun overgået af Kim Larsen-albummene Midt om natten (1983) og Forklædt som voksen (1986). Ifølge andre kilder har Shu-bi-duas album Shu-bi-dua 4 (1977) solgt over 500.000 eksemplarer og er det mest sælgende danske album, hvilket vil gøre Aquarium til det fjerde bedst sælgende danske album.

Spor

Hitlister og certificeringer

Hitlister

Ugentlige hitlister

Årslister

Certificeringer

Kilder 

Debutalbum fra 1997
Aqua-album
Debutalbum fra Danmark
Akvarium (flertydig)

Akvarium har flere betydninger:
 Akvarium – en vandbeholder til fisk og andre sødyr.
 Akvarium (album) – et musikalbum af den danske komponist og sanger Anne Linnet
 Akvarium (film) – en dansk kortfilm fra 2012 instrueret af Lars Drost Hundebøll

Se også

 Aquarium – et musikalbum af den dansk-norske musikgruppe Aqua.
Årets Fund

Årets Fund i dansk idræt er Danmarks ældste idrætspris – fra starten i i 1929 blev det uddelt af Ugeavisen Idrætsbladet og da bladet lukkede i halvtredserne overtog udgiveren Politiken prisuddelingen. Uddelingen af prisen stoppede i 1960 men blev i 1971 genoptaget i samarbejde med Danmarks Idræts-Forbund og siden hen Team Danmark.

Modtagere af prisen

Referencer

Kilder / eksterne henvisninger 
 Danmarks ældste idrætspris – Politiken, 10. november 2006.
 Tidligere vindere af Årets Fund – Politiken, 10. november 2006.

Kåringer i dansk sport
Antistatisk materiale

Antistatisk materiale er et materiale som er rimelig elektrisk ledende, så statisk elektricitet undgås ved gnidning, og statisk elektricitet udefra afledes. Derved hindres ødelæggelse eller beskadigelse af elektroniske komponenter, printplader, computerdele og anden elektronik, der er i den antistatiske pose eller ligger på det antistatiske materiale. Dog skal alt som kan komme til at røre elektronik på det antistatiske materiale have samme potential. Dette opnås f.eks. via ledninger og ledende håndledsstraps.

 

Materialer
Elektronik
38 (tal)

38 er et lige heltal og det naturlige tal, som kommer efter 37 og efterfølges af 39.

Matematik 
Tallet 38 
 er 2 * 19, hvor 32 + 819 er et primtal.
 er et semiprimtal
 er summen af kvadratet på de tre første primtal 22 + 32 + 52

Andet 
 38 er atomnummeret på grundstoffet Strontium.
 Arnold Schwarzenegger er den 38th guvernør i Californien.

Bestemte tal
Allehånde

Allehånde (Pimenta dioica) er et krydderi, som stammer fra Amerika. Allehånde har sit navn fra den sammensatte smag af nelliker, peber, kanel og muskat. Bærrene taber deres krydrede aroma, når de modner, så de høstes umodne og grønne. De tørres i solen og får en rødbrun farve. Aromaen sidder især i bærrenes skal. 

Allehånde, der er et op til ni meter højt træ, er hjemmehørende i de tropiske skove i Syd- og Mellemamerika samt på Vestindien. Det meste allehånde kommer fra Jamaica og kaldes også for jamaicapeber.
Det var Christoffer Columbus der bragte allehånde til Europa.

Allehånde er et ret nyt krydderi i det vestlige køkken, men det er meget anvendeligt og bruges i sammenkogte retter, i bagværk og til syltning. Krydderiet bruges ofte sammen med kanel og nellike. I de orientalske køkkener bruges allehånde i karryblandinger. 

Krydderier
Nytteplanter fra Amerika
Birgit Klein

Birgit Klein (født 14. april 1945) er et dansk medium og er forfatter af en række kanaliserede bøger om spirituelle emner. Hun har magistergraden i psykologi fra Københavns Universitet. Hendes bøger er solgt i over 100.000 eksemplarer, hovedsagelig i Danmark og Norge.

Hun beskriver selv sin opvækst som meget politisk, og hun var hele tiden optaget af livet og det som lå bagved, og hvad meningen var med det hele. Hun oplevede først sit åndelige gennembrud efter at hun begyndte at meditere i 1979. På det tidspunkt havde hun allerede universitetsstudier i filosofi og psykologi bag sig. Hun oplevede derefter en hurtig udvikling, og hun begyndte at fordybe sig i astrologi. I 1982 begyndte hun angiveligt at udvikle en paranormal evne til at høre beskeder fra åndelige væsner, såkaldt clearaudience. Dette gav stødet til hendes bogproduktion, som i sin helhed er et budskab til menneskeheden fra åndeverdenen, enten inspirerede eller dikterede.

Birgit Klein mener, at bøgerne hun skriver er af en sådan karakter, at læseren kommer i direkte kontakt med det åndevæsen, som har inspireret eller dikteret bogen. Hun hævder også, at det har en direkte helbredende effekt på læseren at komme i kontakt med det hun omtaler som »højt udviklede ånder«.

Bibliografi 
 Broerne til evigheden
 Jeg er enhed
 Den evige livsspiral 
 Kreative spor
 Og jeg ser en ny jord
 Himmelen er på Jorden
 Jeg er vejen, sandheden og livet
 Jorden dør uden kærlighed

Ekstern links 
 Birgit Kleins nettsted 

Faglitterære forfattere fra Danmark
Spiritualitet
Dansksprogede forfattere fra Danmark
Fantastisk litteratur

Fantastisk litteratur er en skønlitterær genre, der både har realistiske og urealistiske elementer. Denne type litteratur indeholder fortællinger, hvis begivenheder sprænger den naturlige forklaring.

Undergenrer 
 Fantasy
 Folkeminde
 Gotisk litteratur
 Horror
 Magisk realisme
 Science fiction

Fantasy
KaosPiloterne

KaosPiloterne er en international lederuddannelse med fokus på projektledelse, procesledelse og forretningsudvikling. Uddannelsen er beliggende i Aarhus, Danmark, og tager 3 år. Den blev grundlagt i 1991 af Uffe Elbæk.

KaosPiloternes pædagogik kan sammenfattes i sætningen; "Action, Reflection, Learning", og alle undervisningsforløb og teorier underbygges og afprøves i opgaver stillet af eksterne kunder.

Disse kunder er virksomheder som Carlsberg, Grundfos, Hummel, Novo Nordisk, Lego og SAS og NGO'er som Dansk Røde Kors og Dansk Flygtningehjælp.

Som studerende får man undervisning og praktisk erfaring med områder som:

 Projektforståelse/Projektledelse
 Kommunikation/Branding/PR
 Kreativitet og Ideudvikling
 Ledelse og organisation
 Kreativt businessdesign / Iværksætteri
 Medier og målgrupper
 Præsentation og offentlig fremtræden
 Coaching, dialog og konfliktløsning
 Proceskonsultation – design og ledelse af procesforløb
 Konference og eventmanagement

Eksterne henvisninger 
 KaosPiloternes hjemmeside i Danmark
 https://www.ug.dk/uddannelser/andreerhvervsrettedeuddannelser/andrevideregaaendeuddannelser/privateuddannelser/kaospilot

Uddannelse i Aarhus
Mellemvægt (sport)

Mellemvægt er en af de klassiske vægtklasser, og var oprindeligt placeret over weltervægt og under letsværvægt. I dag er der i boksesporten opfundet en række supplerende vægtklasser, der ligger over og under mellemvægtklassen. I boksning har der siden 1988 været super-mellemvægt over mellemvægt, og under mellemvægt ligger let-mellemvægt, der også benævnes super-weltervægt. 

I professionel boksning er vægtgrænsen for mellemvægt 160 engelske pund (72,575 kilogram) og for amatører 75 kg.

Mellemvægt benyttes også som vægtklasse i andre sportsgrene end boksning, men har da andre definitioner.

Vægtklasser i boksning
Anti

Anti har flere betydninger:

 Anti (græsk) – græsk ord for imod.
 Anti (netavis) – en svensk netavis.
 Anti (Love Shop-album) – album fra den danske pop/rock-gruppe Love Shop
 Anti (Rihanna-album)
 Anti (film) – dansk film fra 2016, filmen er instrueret af Morten Boesdal Halvorsen
Rasmus Tantholdt

Rasmus Sebastian Altenburg Tantholdt (født 20. oktober 1973 i Aarhus) er en dansk journalist.

Rasmus Tantholdt blev uddannet journalist fra Danmarks Journalisthøjskole i 2000 og har siden arbejdet på TV 2. Siden 2003 har han været TV2 Nyhedernes korrespondent i de yderste konfliktområder, særligt i Mellemøsten – i de senere år i Irak. Fra 2009 også korrespondent i den afghanske hovedstad, Kabul sammen med de øvrige TV2-korrespondenter Ulla Terkelsen og Simi Jan.
Tantholdt blev en af de centrale personer i den såkaldte lækagesag, da forsvarsminister Søren Gades spindoktor Jacob Winther angiveligt skulle have lækket fortrolige oplysninger til Tantholdt.

Privat dannede han par med Caroline Boserup, der var vært på TV 2 Nyhederne på daværende tidspunkt. De boede i København og har sønnen Emil, født i 2005. Parret blev gift i 2005 og skilt igen i 2007.

Han var fra 2010 til 2016 gift med Cecilie Beck.

I 2022 modtog Rasmus Tantholdt Publicistprisen af Den Danske Publicistklub for sin dækning af en række krige. Publicistklubben begrundede udvælgelsen med, at han formår at være det rigtige sted på det rigtige tidspunkt og få de menneskelige perspektiver med i sine fortællinger.

Ekstern henvisning 
 Rasmus Tantholdts blog  på TV 2.dk
 Rasmus Tantholdts Website

Henvisninger 

Journalister fra Danmark
Personer fra Aarhus
Ansatte ved TV 2
Personer i Kraks Blå Bog
Saccharomyces

Saccharomyces er en svampeslægt der indeholder flere arter af gær. Bagegær Saccharomyces cerevisiae er nok den mest kendte.

Klassifikation 
 Saccharomyces carlsbergensis
 Saccharomyces carlsbergensis subsp. carlsbergensis 
 Saccharomyces carlsbergensis subsp. siccum
 Saccharomyces cerevisiae Meyen ex E.C. Hansen, 1883
 Saccharomyces cerevisiae subsp. cerevisiae
 Saccharomyces cerevisiae subsp. siccum
 Saccharomyces ellipsoideus
 Saccharomyces rouxii Boutroux, 1883
 Saccharomyces uvarum

Kilde 
 Taxonomicon – Genus Saccharomyces

Sæksvampe
Rap Sjak

Rap Sjak (originaltitel Quack Pack) var en tegnet tv-serie skabt af The Walt Disney Company.

Serien startede i september 1996, og sluttede i november 1996, som en del af showet "The Disney Afternoon" (den amerikanske titel på Disney Sjov). 

Denne serie var en spin-off, til Rip, Rap og Rup på eventyr. Anders And har hovedrollen, sammen med sine nevøer Rip, Rap og Rup, der i denne serie er blevet teenagere. 

Andre kendte Disney-figurer, som også medvirker i serien, er Andersine And, Raptus Von And, og hunden Pluto (kun i et afsnit). I Rap Sjak, er Andersine en raporter i sit tv-program, ved navn "Hvad I Alverden", hvor Anders er hendes kameramand, og hendes chef, eller kollega er en mand, som hedder Kent Poulsen. 

Rip, Rap og Rup taler et mere typisk teenage-agtigt sprog, i stedet for den andeagtige accent, som de havde i de gamle Disney-film. De er også superhelte i nogen af afsnittende, som hedder T-Holdet. 

På trods af, at Anders og nevøerne bor i Andeby, er det kun få hunde og ænder, der bor i byen. 

Der er stort set kun mennesker med i serien. Og så har Anders’s onkel Joakim Von And, overhoved ikke nogen medvirken,(enten er han død i serien, eller også er han blevet så gammel, at han har valgt at leve i eksil)og Joakims pengetank kan heller ikke ses i serien. 

For dette, og af andre årsager (blandt andet at nevøerne siger, at de hader naturen, selvom de var medlemmer af Grønspætterne som små) blev Rap Sjak kritiseret, af nogle Disney-fans. Rap Sjak havde kun en sæson, med 39 afsnit. Efter Disney Sjov, vendte det tilbage på Disney Channel, og Toon Disney. På amerikansk var showets titel oprindeligt Duck Daze, men blev i sidste øjeblik ændret til Quack Pack, på grund af tema-sangen, af Eddie Money.

Danske stemmer 
 Andersine: Annette Heick
 Anders And: Bjarne Helth Hansen
 Rip: Andreas Hviid
 Rap: Mikkel Christiansen
 Rup: Mathias Klenske
 Kent Powers: Peter Aude

Øvrige stemmer:
 Lars Thiesgaard
 Vibeke Dueholm
 Peter Røschke
 Cecilie Stenspil
 Henrik Koefoed
 Jonathan Gøransson
 Julie Lund

Titelsang sunget af: Kim Sandberg

Animerede tv-serier fra Disney
Tv-serier for børn
Amerikanske tv-serier fra 1990'erne
Tv-programmer fra Disney Channel
DR Soft

DR Soft er (indtil 6. juni 2011) en dansk netradiokanal som uafbrudt spiller blød popmusik uden afbrydelser af f.eks. Radioavisen eller studieværter.

Lukninger af DR Soft
DR Soft har været lukket flere gange, senest d. 22. december 2006 hvor den både stoppede som DAB- og netradiokanal selvom den ifølge Gallup var DR's mest aflyttede DAB-kanal. Det var bl.a. fordi der på DAB-nettet skulle gøres plads til TV 2 Radio som begynder 1. februar 2007. Pga. lytteropfordringer startede DR efter årsskiftet igen kanalen som netradio.

Ved årsskiftet 2005/2006 blev kanalen også lukket, men da det affødte massive lytterprotester på bl.a. DR's DAB-internetforum, blev den kort efter genoplivet.

Det har været diskuteret om lukningen af kanalen var en politisk beslutning fordi dens musik lå tæt op ad flere kommercielle radiokanalers.

Samtidig med lukningen startede Radio 100FM en DAB-kanal med det beslægtede navn Radio 100 Soft. 

6. juni 2011 lukker DR Soft sammen med DR's anden DAB-kanal, DR Hit, for at gøre plads til DR's nye digitale kanal, P7 MIX. Denne kanal kommer til at være en blanding af de to kanalers musikprofiler og vil spille "formidlet hverdagsmusik og populærkultur."

Ekstern henvisning
Lyt til DR's radiokanaler via nettet

Soft
Uğur Yıldırım

Uğur Yildirim (født 18. maj 1982 i Apeldoorn, Holland) er en hollandsk fodboldspiller med tyrkiske forældre.

Yildirim spiller på højre-angreb positionen og hos sin tidligere klub, Go Ahead Eagles har han prøvet at score 6 mål i en kamp. Yildirims første klub var Brink & Orden (B&O) i det vestlige Apeldoorn. Den 31. december 2004 blev han i Marbella kåret som verdens bedste frisparksskytte i en konkurrence, hvori også Zinedine Zidane var nomineret.

Efter at han 22. januar 2005 besluttede sig for at spille for det hollandske landshold (han kunne vælge mellem Holland og Tyrkiet), har han indtil videre kun spillet en landskamp, nemlig kampen 9. februar samme år i og imod England. I den 64 minut blev han skiftet ind i stedet for Romeo Castelen, som i øvrigt spiller for Feyenoord. Kampen endte 0-0.

Fodboldspillere fra Holland
Emma Bunton

Emma Lee Bunton (født 21. januar 1976) er en sangerinde og sangskriver fra England. Hun blev kendt fra gruppen Spice Girls under kælenavnet "Baby Spice". Da gruppen blev opløst, forfulgte hun en solokarriere.

Emma Bunton har siden 1998 dannet par med sangeren Jade Jones fra drengegruppen Damage. Sammen har de sønnerne Beau Lee Jones (født 10. august 2007) og Tate Lee Jones (født 6. maj 2011).

Pladeudgivelser 
Album
 2001: A Girl Like Me
 2004: Free Me
 2006: Life in Mono
 2019: ‘’My Happy Place’’

Singler
 1999: "What I Am"
 2001: "What Took You So Long?"
 2001: "Take My Breath Away"
 2001: "We're Not Gonna Sleep Tonight"
 2003: "Free Me"
 2003: "Maybe"
 2004: "I'll Be There"
 2004: "Crickets Sing for Anamaria"
 2006: "Downtown"
 2007: "All I Need to Know"

Eksterne henvisninger 

 

Musikere fra England
Spice Girls
The Chicks

The Chicks, gennem mange år kendt som Dixie Chicks, er en amerikansk musikgruppe, der spiller country og som udelukkende har kvindelige medlemmer. På nuværende tidspunkt består gruppen af: Emily Robison, Martie Maguire, og Natalie Maines.

Dixie Chicks blev dannet i 1989 i Dallas, Texas. De fik kommerciel succes i slutningen af 1990'erne, med sange som "Wide Open Spaces", "Cowboy Take Me Away", og "Long Time Gone". Da Natalie Maines offentligt kritiserede USA's præsident George W. Bush lige før invasionen af Irak mistede gruppen halvdelen af sit koncertpublikum i USA.

25. juni 2020 skiftede gruppen navn til det nuværende, idet brugen af 'Dixie' ofte forbindes med slaveri efter en periode med protester mod uligheden mellem racer og flere tilfælde af unødig vold fra politiets side.

Studiealbum 
 Thank Heavens for Dale Evans (1990)
 Little Ol' Cowgirl (1992)
 Shouldn't a Told You That (1993)
 Wide Open Spaces (1998)
 Fly (1999)
 Home (2002)
 Taking the Long Way (2006)
 Gaslighter (2020)

Referencer

Eksterne henvisninger 

Rockgrupper fra USA
DR Nyheder

DR Nyheder blev oprettet i 1998 og er det organisatoriske begreb for DR's samlede nyheds- og sportsformidling, og indeholdt bl.a. Radioavisen, TV-Avisen og DR Sporten. Efter en organisationsændring, hvor bl.a. nyhedsdirektør Lisbeth Knudsen blev afskediget, blev det samlende navn for DR's nyhedstjenester afskaffet. Men ved endnu en ændring af organisationen i november 2007 blev navnet genindført under divisionschef Ulrik Haagerup. Et stort, rødt logo med navnet DR Nyheder kan ses på det overbliksbillede fra news room, som tidligere var starten på alle TV-Aviser, inden TV-Avisen skiftede til DR’s Studie 14.

Senere anvendtes navnet desuden for en dansk, digital radiokanal der på DAB sendte den seneste version af DR's Radioavisen samt sportsnyheder. Indtil den 22. december 2006 sendte kanalen kun Radioavisen, men da kanalen DR Sporten blev stoppet, begyndte DR Nyheder også at sende sportsnyheder. 

Radiokanalen DR Nyheder er nu lukket.

Navnet "DR Nyheder" anvendes nu for en app, ligesom det tidligere har været anvendt for en YouTube-kanal, men i 2022 rebrandede kanalen sig til DR Essensen, hvor indholdet produceres af DR P3.

I januar 2021 var der et direktørområde betegnet "DR Nyheder, Aktualitet og Distrikter" med Sandy French som direktør.

Henvisninger 

Nyheder
Etableret i 1998
Ophørt i 2006
Nyheder
Steder i Springfield (The Simpsons)

Herunder følger en liste over de mest kendte steder i Springfield i det fiktive univers i tv-serien The Simpsons.

 Springfield Elementary
 Springfield Nuclear Power Plant
 Springfield Retirement Castle
 Kwik-E-Mart
 Moe's Tavern
 Krusty The Klown TV Show